open-index/open-wikipedia-markdown huggingface dataset:
Sauvaterren kulttuuri

**Sauvaterren kulttuuri** oli tyypillinen jääkauden jälkeinen mesoliittinen kulttuuri, joka vallitsi 9000–6500 eaa. Etelä-Ranskassa ja Pohjois-Italiassa ulottuen Pyreneiltä Alpeille.. Sitä oli mm. Rhonen ja Pojoen laaksoissa.

Kulttuuri harjoitti alavilla mailla suureläinten metsästystä, metsästystä ja keräilyä metsissä, pieneläinten metsästystä vuorilla ja kalastusta vesistöjen lähellä. Kulttuuri valmisti mikroliittejä ja "hypermikroliittejä". Tämä kulttuuri jatkoi aikaisempien paleoliittisten ja epipaleoliittisten kulttuurien perinteitä. Varhaisessa kulttuurissa näkyy erilaisia paikallisia traditioita. Kulttuurin yhtenäisin vaihe oli "Montcluisian" noin 7000–6500 eaa. Sauvaterrian kulttuuri ei liittynyt alueen varhaisiin idästä saapuneisiin maanviljelykulttuureihin. Noin 6000–5500 eaa. alueelle levittäytyi sydänsimpukkakeramiikka, jonka valmistajat toivat alueelle maatalouden.

## Lähteet
*

### Viitteet
Serpents of the Light

**Serpents of the Light** on yhdysvaltalaisen Deicide-yhtyeen neljäs, vuonna 1997 julkaistu täyspitkä studioalbumi.

## Kappalelista
# 
# 
# 
# 
# 
# 
# 
# 
# 
# 

## Kokoonpano levyllä
* Glen Benton – laulu, basso
* Eric Hoffman – kitara
* Brian Hoffman – kitara
* Steve Asheim – rummut

## Aiheesta muualla
* 
*
Hyde (muusikko)

**HYDE** (lausutaan hai-do), oikealta nimeltään **Hideto Takarai**, (s. 29. tammikuuta 1969 Wakayama) on japanilainen muusikko. HYDE on japanilaisen L'Arc~en~Ciel -nimisen yhtyeen laulaja. Ennen L'Arc~en~Ciel -uraa hän oli kitaristina Jerusalem's Rod -yhtyeessä. Hyde on VAMPS-nimisen yhtyeen laulaja. Vamps:iin kuuluu myös K.A.Z. Vuodesta 2001 hän on myös tehnyt musiikkia soolona.

HYDE on naimisissa japanilaisen mallin Megumi Oishin kanssa vuodesta 2000 lähtien ja heillä on yksi poika.

## Diskografia

**DVD:t**

* Roentgen Stories (2004)
* Faith Live (2006)

**Albumit**

* Roentgen (2002)
* 666 (2003)
* Roentgen.english (2004)
* Faith (2006)
* Hyde (2009)
* Anti (2019)

**Singlet**

* Evergreen (2001)
* Angel's Tale (2001)
* Shallow Sleep (2002)
* Hello (2003)
* Horizon (2003)
* Countdown (2005)
* Season's Call (2006)
* Who's Gonna Save Us (2018)
* After Light (2018)
* Fake Divine (2018)
* Zipang (2019)
* Mad Qualia (2019)
* Believing in Myself/Interplay (2020)

**Elokuvaroolit**

* Moon Child (2003), roolihahmo Kei
* 下弦の月 [Kagen no tsuki] (2004), roolihahmo Adam

## Aiheesta muualla
*Viralliset kotisivut
Hotel California

**Hotel California** on yhdysvaltalaisen rockyhtye Eaglesin viides studioalbumi. Asylum Records julkaisi albumin Yhdysvalloissa 8. joulukuuta 1976 ja albumin tuotti Bill Szymczyk, joka oli tuottanut myös yhtyeen kaksi edellistä studioalbumia. *Hotel California* on ensimmäinen Eaglesin albumi, jolla kitaristi Bernie Leadonin korvannut Joe Walsh soittaa, ja se on myös yhtyeen viimeinen levytys basisti Randy Meisnerin kanssa.

Albumia on myyty maailmanlaajuisesti yli 32 miljoonaa kappaletta, joista pelkästään 16 miljoonaa kappaletta Yhdysvalloissa jossa albumi nousi *[[Billboard 200]]*-albumilistan kärkeen peräti neljä kertaa vuonna 1977 ollen yksi vuoden menestyneimmistä albumeista. Albumi nousi listakärjeksi myös Britanniassa ja Australiassa, ja sen kolmesta singlelohkaisusta ”New Kid in Town”, ”Hotel California” ja ”Life in the Fast Lane” sekä ”New Kid in Town” että ”Hotel California” palkittiin Grammy-palkinnoin.

## Kappaleet

## Kokoonpano
*Don Felder – akustinen-, slide ja sähkökitara, pedal steel -kitara, steel-kitara ja laulu
*Glenn Frey – kitarat, syntetisaattori, piano, kosketinsoittimet, klavinetti ja laulu
*Don Henley – rummut, lyömäsoittimet, syntetisaattori ja laulu
*Randy Meisner – basso, akustinen kitara, guitarrón ja laulu
*Joe Walsh – kitarat, slide, lap steel -kitara, kosketinsoittimet, piano, urut, syntetisaattori ja laulu
Eero Lehtinen (piispa)

**Eero Johannes Lehtinen** (11. heinäkuuta 1911 Ypäjä – 6. huhtikuuta 2007 Hämeenlinna) oli teologian tohtori h.c. (1967) ja Lapuan hiippakunnan ensimmäinen piispa.

## Varhainen elämä ja koulutus
Hän kirjoitti ylioppilaaksi 1929 Turun suomalaisesta yhteiskoulusta, suoritti sacr.min.kandidaatin tutkinnon 1933 ja vihittiin papiksi samana vuonna. Opiskeluaikanaan hän toimi aktiivisesti Akateemisessa Karjala-Seurassa. Hän suoritti filosofian kandidaatin tutkinnon 1943 ja teologian lisensiaatin tutkinnon 1948.

Lehtinen osallistui myös talvi- ja jatkosotaan joukkueenjohtajana sekä komppanianpäällikkönä. Asevelipappeihin kuulunut Lehtinen toimi sodan aikana jalkaväkiupseerin tehtävissä ja oli kuuluisa rohkeudestaan taisteluissa.

## Ura pappina
Evankeliseen liikkeeseen lukeutunut Lehtinen toimi Alastaron seurakunnan virallisena apulaisena ja vt. kirkkoherrana 1933–1939, Saarijärven kappalaisena 1939–1948 ja kirkkoherrana 1948–1955 sekä Hämeenlinnan seurakunnan kirkkoherrana 1955–1956.

### Lapuan piispa (1956–1974)
Lapuan hiippakunta perustettiin 1. heinäkuuta 1956, ja Lehtisestä tuli sen ensimmäinen piispa. Lehtinen jäi eläkkeelle 1974.

Lehtisen piispaksi nimittämiseen liittyi huomattavasti sekä kirkollisen että yhteiskunnallisen politiikan jännitteitä. Presidentti Urho Kekkonen syrjäytti ensimmäiseltä vaalisijalta Olavi Kareksen ja nimitti Lehtisen piispaksi toiselta vaalisijalta. Lehtisellä oli Kareksen tavoin oikeistolainen menneisyys, mutta hän oli evankelisen herätysliiketaustansa vuoksi Kekkosen mielestä Karesta parempi vaihtoehto piispaksi.

## Lähteet

## Kirjallisuus
* 

## Aiheesta muualla
* Lapuan hiippakunta 
* Evankelinen piispa Eero Lehtinen rakasti "isien kirkkoa" . Martti Arkkila, Gladiolus 4/2008
*
13-06

**13-06** on espanjalaisen pop- ja R&B-laulaja Balhenin ensimmäinen ja ainoaksi jäänyt albumi, joka julkaistiin vuonna 2003. 

Albumin suurin hitti oli kappale *No llores ante mí*, josta tehtiin myös musiikkivideo.

## Kappaleet
# No llores ante mí
# La verdad
# Algo que guardar
# No te merece
# No tocar
# De la amistad al amor
# Ven hasta mí
# Solo quedas tú
# Mátame suavemente
# Díme lo que sientes
Albert Ehrensvärd nuorempi

**Albert [[Ehrensvärd]] nuorempi** (koko nimeltään *Johan Jacob Albert Ehrensvärd*; 9. toukokuuta 1867 Göteborg – 6. maaliskuuta 1940 Lund) oli ruotsalainen kreivi, diplomaatti ja poliitikko. Hän toimi Ruotsin ulkoasiainministerinä vuosina 1911–1914. Hän hankki koulutuksensa Lundin yliopistosta ja oli Albert Ehrensvärd vanhemman ja Ingeborg Vogtin lapsi.

Albert Ehrensvärd nuorempi myös käänsi ranskalaista kirjallisuutta ruotsiksi ja kirjoitti aiheesta esseitä. Vuosina 1919–1920 hän edusti Ruotsia Ahvenanmaan asemaa koskevissa neuvotteluissa.
## Lähteet
Bahrainin vaakuna

**[[Bahrain]]in vaakuna** on otettu käyttöön vuonna 1932. Sen loi brittiläinen Charles Belgrave, joka toimi neuvonantaja Bahrainin kuningaskunnalle (tuolloin emiirille). Vaakunan kilven punainen sahalaita on myös Bahrainin lipussa. Kilven ympärillä on punavalkoinen koristenauha, joka lisättiin vaakunaan Bahrainin itsenäistyttyä, mitä koristenauha myös kuvaa. Viisi valkoista sahalaidan kärkeä kuvaavat islamin viittä peruspilaria.

Vuonna 2022 vaakunaan lisättiin kruunu, joka symboloi maan monarkiaa.

## Lähteet
Hotel California (kappale)

**Hotel California** on yhdysvaltalaisen rock-yhtye Eaglesin vuonna 1976 julkaistu kappale samannimiseltä levyltä. Kappaleen on säveltänyt pääosin kitaristi Don Felder. Sovituksesta vastasivat kaksikko Frey-Henley. Singlenä se ilmestyi seuraavan vuoden helmikuussa, jolloin kappale saavutti suuren suosion Yhdysvaltain ja Ison-Britannian hittilistoilla. ”Hotel California” kuuluu myös Eaglesin konserttien vakiokappaleisiin.
			
Eaglesin rumpali Don Henley, joka on myös kappaleen yksi sanoittajista, on sanonut ”Hotel Californian” kertovan ”ahneudesta ja itsensä pilalle hemmottelusta amerikkalaisen unelman pimeinä puolina”. Sanoituksiin liittyi vahvasti myös huumeet, joiden liikakäytöstä bändin jäsenillä oli paljon kokemusta. Kaliforniaa on kappaleessa Henleyn mukaan kuvattu Yhdysvaltojen ”mikrokosmoksena”.
 		 
Alkuperäinen versio kappaleesta esitettiin slow rock -tyylillä, jossa mukana oli pitkä, toistuva sähkökitara. Kertosäkeessä bassolla ja kitaralla oli ikään kuin vastamelodia laululle. Kappale huipentuu loppuun, jossa kitaristit Joe Walsh ja Don Felder soittavat soolon päällekkäin eli tuplasoolona. 	 
 		 
”Hotel California” voitti vuoden levytyksen Grammy-palkinnon vuonna 1978. 

Suomen äänitearkiston tietokanta tuntee kappaleesta kolme suomenkielistä versiota: ”Koivu ja Tähti” (esittäjä Seppo Närhi, äänitetty 1977), ”Yksinäisten kaupunki” (esittäjä Jyrki Härkönen, äänitetty 1990) sekä parodia ”Hotelli helpotus” (esittäjä Eläkeläiset, äänitetty 1999).

Tammikuussa 2022 *Helsingin Sanomat* pyysi yli 70:tä suomalaista musiikkialan vaikuttajaa nimeämään korkeintaan 20 itselleen juuri sillä hetkellä tärkeintä laulua paremmuusjärjestyksessä, minkä perusteella lehti laati sadan parhaan laulun listan. ”Hotel California” ylsi sijalle 94.

## Kappaleet singlellä
**A-puoli**
#
**B-puoli**
#
#New Kid in Town (Ranskan- ja Italian-painoksissa)

*

## Lähteet
Thomas Brezina

**Thomas Conrad Brezina** (s. 1963) on itävaltalainen nuortenkirjailija ja yksi saksankielisten maiden suosituimmista nuortenkirjailijoista. Hän harrastaa myös postimerkkien keräilyä.

Brezinan kirjoja on käännetty 32 kielelle ja niitä on myyty jo 20 miljoonaa kappaletta.
Kirjoista on tehty videoita ja elokuvia sekä näytelmiä ja kuunnelmia.

## Kirjat

Brezina on kirjoittanut muun muassa kirjasarjat Neljän keikka sekä 7 tassua ja Penny.

Neljän keikka-sarjassa ilmestyneitä osia ovat:

Koulun kummitus
* 13. lyönti: seikkailu Itävallassa
* Aaveratsastaja: seikkailu Englannissa

Seitsemän tassua ja Penny -kirjasarjassa on ilmestynyt seuraavat osat: 
* Koiranelämää
* Myrskytuuli vaarassa
* Kamppailu vapaudesta
* Väärinkäsityksiä
* Varokaa pyydyksiä
* Kieroa peliä!
* Katalaa kemiaa
* Hyytävä seikkailu
* Sikamainen juttu
* Vaarallinen kevät
* Täpäriä tilanteita
* Pikkuiset pulassa
* Yhtä apinasirkusta
* Petolliset ystävät
* Valaita ja valheita
* Salaperäinen ihailija
* Outoja sattumia
* Uusi ihastus
* Susimetsän salaisuus
* Heikomman puolella
* Helliä tunteita
* Kissapedot karkuteillä
* Hulluttelevat pingviinit
* Viidakon lait
* Mikä mieletön perhe!
* Norsut koulunpenkillä
* Ihastuneet koalat

## Aiheesta muualla
* Viralliset sivut
Carl August Ehrensvärd (1858–1944)

**Carl August [[Ehrensvärd]]** (16. syyskuuta 1858 Tosterup, Skåne, Ruotsi – 16. helmikuuta 1944 Tukholma, Ruotsi) oli ruotsalainen kreivi ja poliitikko, sotilasarvoltaan amiraali. Hän toimi Ruotsin meriministerinä vuosina 1907–1910. Hänen isänsä oli Ruotsin ulkoasiainministerinä toiminut Albert Ehrensvärd vanhempi. Hänen veljensä, Albert Ehrensvärd nuorempi toimi myös ulkoasiainministerinä. Ehrensvärdin lapsi, Carl August, loi mittavan uran Ruotsin puolustusvoimissa.

## Lähteet
Idols 2007 (albumi)

**Idols 2007** on vuoden 2007 ''Idols''-finalistien laulamista kappaleista koottu albumi, joka julkaistiin 14. maaliskuuta 2007. Kokoelmalla laulavat finalistien lisäksi semifinaaleihin asti selvinneet Marina Korelin, Christer Romberg ja Ruslanas Kirilkinas. Albumi nousi ensimmäisellä viikollaan Suomen virallisen listan kärkeen ja pysyi listalla 17 viikkoa. Levy myi kultaa kahdessa päivässä, ja se oli myynyt platinaa jo toukokuussa, jolloin siitä julkaistiin erikoispainos. Erikoispainoksessa on myös Ari Koivusen esittämä *[[Idols]]*-voittokappale "On the Top of the World".

## Kappaleet

## Lähteet
Müller (jalkapalloilija)

**Luiz Antônio Correia da Costa** pelaajanimeltään **Müller** (s. 31. tammikuuta 1966 Campo Grande, Brasilia) on brasilialainen jalkapalloilija. Hän voitti maailmanmestaruuden vuoden 1994 MM-kisoissa. Müller oli pelipaikaltaan hyökkääjä.

Müller aloitti uransa vuonna 1983 Operário Futebol Clubessa. Hän edusti urallaan monia eri seuroja pääasiallisesti Brasiliassa. Euroopassa Müller kävi pelaamassa Torino FC:ssä ja Perugia Calciossa sekä Japanissa Kashiwa Reysolissa. Pisimpään Müller edusti São Paulo Futebol Clubea. Hän pelasi seurassa peräti kolmeen eri otteeseen ja on 158 maalillaan yksi seuran 
historian parhaimmista maalintekijöistä. Müller voitti Brasilian Série A:n maalipörssin vuonna 1987 ja hänet valittiin samana vuonna Série A:n parhaaksi pelaajaksi.

Brasilian jalkapallomaajoukkueessa Müller pelasi 59 maaottelua vuosina 1986–1998 ja teki niissä 12 maalia. Hän osallistui jalkapallon MM-kilpailuihin kolme kertaa (1986, 1990 ja 1994) ja voitti maailmanmestaruuden vuonna 1994 mutta pääsi tuolloin kentälle vain yhdessä ottelussa.

Müller oli lähellä siirtyä Everton FC:hen, mutta hän kieltäytyi juuri ennen lehdistötilaisuutta, kun kuuli että joutuisi maksamaan palkastaan veroja eikä saisi ilmaista taloa tai autoa.

Urheilu-uran jälkeen Müller ryhtyi papiksi.

## Seurat
* 1983 Operário
* 1984-87 São Paulo FC
* 1988-91 Torino FC
* 1991-94 São Paulo FC
* 1995 Kashiwa Reysol
* 1995-96 Sociedade Esportiva Palmeiras
* 1996 São Paulo FC
* 1997 Perugia Calcio
* 1997-98 Santos Futebol Clube
* 1998-00 Cruzeiro Esporte Clube
* 2001 Sport Club Corinthians Paulista
* 2001-02 Associação Desportiva São Caetano
* 2003 Tupi FC
* (elokuu)2003-(tammikuu)2004 Associação Portuguesa de Desportos
* (helmikuu)2004-(huhtikuu)2004 Ipatinga Futebol Clube

## Saavutukset
* Maailmanmestaruus 1994
* Copa Libertadores 1992 ja 1993
* Campeonato Brasileiro 1986 ja 1991
* Campeonato Paulista 1985, 1987, 1991, 1992 ja 1996
* Campeonato Mineiro 1998
* Intercontinental Cup 1992 ja 1993
* Coppa Italia 1989 ja 1990
* Brasilian Cup 2000
* Recopa Sudamericana 1999
* Libertadores Supercup 1993

* Brasilian liigan paras maalintekijä 1987
* Brasilian liigan paras pelaaja 1987
* Intercontinental Cupin finaalin paras pelaaja 1992

## Lähteet

## Aiheesta muualla
* Pelaajakortti sambafoot.comissa
Ludwigin angiina

**Ludwigin angiina** on infektiosairaus, joka ilmenee suunpohjan kudosten tai submandibulaarialueen molemminpuolisena tulehdustilana. Yleensä infektion aiheuttaa bakteeri, kuten streptokokki tai stafylokokki. 

Merkkejä sairaudesta saattavat olla mm. erilaiset suuoireet, hengenahdistus, nielemisvaikeudet, kuume ja potilaan heikko yleistila. Kurkunkannen turvotessa hengitystiet ovat vaarassa. Sairaus on pahimmillaan hengenvaarallinen ja vaatii välitöntä hoitoa. 

Ludwigin angiina on usein hammasperäinen ja nopeasti leviävä sairaus. Tila on nimetty saksalaisen lääkäri Wilhelm Frederick von Ludwigin mukaan. 

Ennen antibiootteja Ludwigin angiinaan liittyi miltei 50 prosentin kuolleisuus, kun nykyisin ainoastaan noin 8–10 % menehtyy sairauteensa. Sairauden riskitekijöitä ovat mm. huono hammashygienia ja suunpohjan vamma. 

## Lähteet
Castelnovan kulttuuri

**Castelnovan kulttuuri** oli kivikautinen mesoliittinen kulttuuri Pohjois-Italian ja Etelä-Ranskan alueella. Se kehittyi myöhäisestä Sauvaterren kulttuurista noin 7000–6500 eaa. Kulttuuriin liittyi muun muassa peuran ja villisian metsästystä, kalastusta ja simpukoiden ja osterien keräilyä sekä linnustusta. Castelnovan kulttuuri kukoisti 6250–5500 eaa. Rhonen altaassa ja 6000–5500 eaa. Pojoen altaassa ja se oli varsinkin idässä muuttumaton. Padanin alueella saviastiat tunnettiin melko myöhään eli 5250 eaa. Lännempänä kulttuuri kehittyi vauhdikkaammin, mutta loppui noin 5500 eaa. maataloutta harjoittaneen sydänsimpukkakeramiikka-kulttuurin leviämiseen.

Läntisen Castelnovan kulttuurin alueella levisi 6500 eaa. alkaen uusi "trapetsiteräperinne". Tämä perinne on voinut levitä alueelle muualta. Siihen liittyi ainakin kaksi alaperinnettä: Rhodano-Provencal ja Padan. Rhodanian Castelnovan kulttuuri vallitsi Rhonen keski- ja alajuoksulla ja Alppien rinteillä. Varhainen Castelnova-kulttuuri vaikutti 6250–5850 eaa. Rhonen alajuoksulla ja 6600–6000 eaa. Rhonen keskijuoksulla. Keski- ja myöhäisvaihe olivat noin 5950–5500 eaa. Näihin aikoihin Liguriaan oli levinnyt varhainen leimakeraaminen Impresso-kulttuuri ja ehkä jo myöhempi sydänsimpukkakeramiikan *Cardial*-vaihe. Pyreneiden vuorten juurella vallitsi Dourgnen alaperinne noin 5950–5550 eaa. Perinteen edetessä mikroliitit muuttuivat asteittain trapetseista kolmioiksi. Siellä työkaluihin ilmestyi ehkä neoliittisen tapaisia kaksipuolisesti käsiteltyjä työkaluja.

Itäinen Castelnovan ryhmä oli Pojoen altaan Padanin Castelnovan kulttuuri Triesten karstilta Venetian rannikolle, Terentin ja itäisille Alpeille, Lombardian Esi-Alpeille, Toscanaan ja Emilian Apenniineille. Padanin ryhmä pysyi suunnilleen samanlaisena alkaen noin 7000–6500 eaa. ja päättyen 5500 eaa. Leimakeramiikan saavuttua 6000–5500 eaa. Liguriaan ja myöhemmin Rhonen laaksoon tämä kulttuuri vallitsi Trentinossa ja Emiliassa. Padanin ryhmän vallitessa Dalmatian rannikolla ja Adrian luoteisrannikolla oli asutusta. Padanin tradition aikana keramiikka tuli tutuksi sekä nauhakeramiikasta tai myöhäisestä Starcevosta, ja myöhäisestä pohjoisen Adrianmeren leimakeramiikasta. Padanin alue oli viimeinen, jolle neoliittinen kulttuuri saapui tällä alueella, 750 vuotta Ligurian jälkeen.

## Lähteet
*
### Viitteet
Canadian Idol

**Canadian Idol** on kanadalainen versio brittiläisestä Pop Idol -formaatista. Canadian Idolia esittää CTV. Kanadassa on esitetty kuusi Idol-kautta, viimeisin vuonna 2008.
Canadian Idolin juontaja on Ben Mulroney, joka on tuttu myös American Idolista ja Pop-Idolista.

## Voittajat

*Ryan Malcolm - 2003
*Kalan Porter - 2004
*Melissa O'Neil - 2005
*Eva Avila - 2006
*Brian Melo - 2007
*Theo Tams - 2008

## Aiheesta muualla
*Viralliset nettisivut
Pahta-ailakki

**Pahta-ailakki** (*Silene wahlbergella*, aikaisemmin *S. uralensis* ssp. *apetela*, syn. *Gastrolychnis apelata*, *Melandrium apelatum*) on arktinen kohokkikasvi. Suomessa laji on rauhoitettu ja erittäin harvinainen tunturikasvi. Laji on Suomessa tunnettu myös nimellä terätön ailakki.

## Ulkonäkö ja koko
Monivuotinen pahta-ailakki kasvaa 5–20 cm korkeaksi. Varsi on jäykkä, haaraton ja etenkin yläosastaan alaspäisesti lyhytkarvainen. Varsilehdet vaihtelevat muodoltaan tasasoukan suikeista kapeansoikeisiin. Alemmat lehdet ovat kaljuja, ylemmät karvaisia. Yksittäinen kukka on aluksi nuokkuva, myöhemmin pysty. Kukan verhiö ja teriö ovat viisilehtisiä. Verhiö on ulkoverhiötön, pullea, vaalea ja mustasuoninen. Terälehdet ovat kynnellisiä ja harmaanpunertavia, ja jäävät verhiötä pienemmiksi. Emiö on viisivartaloinen. Pahta-ailakki kukkii Suomessa heinä-elokuussa. Hedelmä on viisiliuskaisesti aukeava kota, jonka liuskat ovat kaksihalkoisia.

## Levinneisyys
Pahta-ailakki on vuoristojen arktinen laji. Fennoskandian alueella laji on kotoperäinen, jossa sitä tavataan Skandeilla kahdella erillisellä alueella. Itäisimmät kasvupaikat ovat Petsamon Kalastajasaarennossa. Suomessa pahta-ailakki kasvaa vain Luoteis-Enontekiöllä, muun muassa Mallan luonnonpuistossa ja Saanan luonnonsuojelualueella.

Pahta-ailakin läheinen sukulaislaji tundra-ailakki (*Silene uralensis*) on levinnyt hyvin laajalle Venäjän tundralle ja Pohjois-Amerikan pohjoisosiin sekä joillekin vuoristoalueille kuten Uralille. Pahta-ailakki luokiteltiin aikaisemmin tämän lajin alaroduksi.

## Elinympäristö
Pahta-ailakkia tavataan Suomessa tunturien kalliopahdoilla, jyrkänteiden penkereillä ja niiden juurella, lapinvuokkokankailla ja tunturiniityillä. Joskus lajia tavataan myös tunturikoivikon yläosista ja rannoilla. Pahta-ailakki kasvaa usein yksittäin tai muutaman yksilön ryhminä. Kasvustot ovat ala- ja keskipaljakalla, korkeimmillaan 900 metrissä. Laji on kalkinsuosija. Pahta-ailakkia uhkaavat Suomessa lähinnä laiton keräily ja kasvupaikkojen kuluminen retkeilyn takia.

## Lähteet
* *Retkeilykasvio*. Toim. Hämet-Ahti, Leena & Suominen, Juha & Ulvinen, Tauno & Uotila, Pertti. Luonnontieteellinen keskusmuseo, Kasvimuseo, Helsinki 1998.
* Väre, Henry: *Pahta-ailakki*. Teoksessa *Uhanalaiset kasvimme*. Toim. Terhi Ryttäri ja Taina Kettunen. Suomen ympäristökeskus, Helsinki 1997, s. 247.

### Viitteet

## Aiheesta muualla
* Pohjolan kasvien pauloissa: ''Silene wahlbergella'' – pahta-ailakki
* Kasviatlas 2020: Pahta-ailakin (''Silene wahlbergella'') levinneisyys Suomessa.
* Suomen Lajitietokeskus: Pahta-ailakki – ''Silene wahlbergella''
* Pinkka, Lajintuntemuksen oppimisympäristö: Pahta-ailakki (''Silene wahlbergella'')
* Tunturikasvit
Carl August Ehrensvärd

**Carl August Ehrensvärd** voi tarkoittaa seuraavia Ehrensvärdin aatelissuvun jäseniä:

*Carl August Ehrensvärd (1745–1800), taiteilija ja kenraaliamiraali
*Carl August Ehrensvärd (1858–1944), amiraali, Ruotsin meriministeri 1907–1910 
*Carl August Ehrensvärd (1892–1974), kenraali
Albert Ehrensvärd

**Albert Ehrensvärd** voi tarkoittaa seuraavia Ehrensvärd-aatelissuvun jäseniä:

* Albert Ehrensvärd vanhempi (*Albert Carl August Lars Ehrensvärd*, 1821–1901), Ruotsin ulkoministeri vuosina 1885–1889
* Albert Ehrensvärd nuorempi (*Johan Jacob Albert Ehrensvärd*, 1867–1940), Ruotsin ulkoministeri 1911–1914
Jättikolibri

**Jättikolibri** (*Patagona gigas*) on suurin kolibriheimon linnuista. Se voi saavuttaa korkeintaan 23 senttimetrin pituuden ja 18–20 gramman painon. Jättiläiskolibrin yläpuoli on vihertävänruskea ja alapuoli sekä kaula ovat kanelinruskeat. Pyrstön alapinta on valkoinen. Linnusta tavataan kahta alalajia *P. gigas gigas* ja *P. gigas peruviana*. Jättikolibrit elävät Andeilla alkaen pohjoisesta Ecuadorista päättyen keskiseen Chileen ja Argentiinaan. Elinympäristökseen jättikolibri kelpuuttaa puoliavoimet rinnepensaikot, mutta viihtyy myös viljelysmailla. Kokonsa ansiosta lintu selviytyy vuoriston alhaisista lämpötiloista säilyttäen paremmin ruumiinlämpönsä, koska jättikolibrilla on vähemmän haihduttavaa pintaa suhteessa ruumiin kokoon. Se voi myös laskeutua alemmas leudommille alueille. Lajin siiveniskut eivät ole yhtä nopeat kuin pienemmillä sukulaisilla. Haeskellessaan mettä jättikolibri on usein aggressiivinen ajaen muut pois apajiltaan. Se rakentaa kokoonsa nähden pienen pesänsä sammalista ja jäkälistä oksalle tai kaktukseen.  

## Lähteet
* Harrison C. & Greensmith A., Koko maailman linnut, Helsinki Media 1995, 416 s. 

### Viitteet
Carl August Ehrensvärd (1892–1974)

**Carl August Ehrensvärd** (3. elokuuta 1892 Karlskrona – 24. huhtikuuta 1974) oli ruotsalainen Ehrensvärdin aatelissukuun kuulunut kreivi. Hän teki mittavan uran Ruotsin puolustusvoimissa. Hän toimi Ruotsin Puolustusesikunnan päällikkönä vuosina 1945–1947 ja maavoimien komentajana vuosina 1948–1957, sai kenraalimajurin arvon 1944, kenraaliluutnantin arvon 1948 ja lopulta kenraalin arvon vuonna 1957.

## Elämä
Ehrensvärd syntyi 3. elokuuta 1892 Karlskronassa amiraali ja meriministeri C. A. Ehrensvärdin ja hänen puolisonsa vapaaherratar Ulla Thottin poikana. Hän astui palvelukseen aliluutnanttina jalkaväkirykmentti 13:een.

Ehrensvärd oli kaksi kertaa naimisissa. Ensimmäisestä liitosta hänelle syntyi kaksi lasta, tytär Louise vuonna 1925 ja poika Jörgen vuonna 1932.

### Toimet Suomessa vuonna 1918
Huhtikuun lopulla 1918 Ehrensvärd  saapui ruotsalaisten vapaaehtoisten kanssa Suomeen ja  liittyi valkoisten puolella itsenäisesti taistelleeseen, samana keväänä perustettuun kaksikieliseen Saariston vapaajoukkoon. Joukossa vain harvalla oli aikaisempaa sotilaskoulutusta. Ruotsin maavoimien luutnantti Ehsrensvärdistä tuli ruotsinkielisen komppanian päällikkö ja sen pitkäaikaisin komentaja. Hän oli miestensä parissa arvostettu johtaja.

Saariston vapaajoukko eteni sisämaahan Forssaan, mutta saapui perille vasta punakaartilaisten paettua. Toukokuun alussa Ehrensvärd nimitti Forssa-Jokioisten komendantiksi insinööri Jarl Serlachiuksen. Forssaan asetettiin myös sotatuomioistuin, johon kuului Saariston vapaajoukon upseereita. Arviot kuolonuhreista vaihtelevat huomattavasti. Tauno Tukkisen laskelmien mukaan tämä sotaoikeus tuomitsi yli 200 miestä ja naista kuolemaan ja teloitti heidät.

Ruotsiin palattuaan Ehrensvärd sijoitettiin luutnanttina jalkaväkirykmentti 18:aan. Hän sai ylennyksen kapteeniksi vuonna 1926 ja everstiluutnantiksi Götan henkirykmentin komentajaksi 1938–1939.

### Talvisota
Talvisodassa Ehrensvärd palasi Suomeen ja toimi everstiluutnanttina ruotsalaisista ja norjalaisista koostuvassa Lapin puolustuksesta vastanneessa vapaaehtoisjoukoissa kenraaliluutnantti Ernst Linderin esikuntapäällikkönä. Hänet ylennettiin 1940 Suomessa everstiksi ja vielä samana vuonna Ruotsissa. 

Jatkosodassa hän toimi lyhyen aikaa Hangon pataljoonan komentajana.  Ehrensvärdin sotilasura päättyi vuonna 1957, kun hän jäi reserviin Ruotsin maavoimien komentajan tehtävästä.

## Bibliografia
* *Hårt mot hårt* (1943)
* *Vett och vilja* (1957)
* *I rikets tjänst* (1965)
* *Dagboksanteckningar 1938–1957* (1991)

## Lähteet
* Turun Sanomat 27.8.2007 *Luettu 14.12.2008*
* Länsi-Uudenmaan ja Forssan verilöylyt 1918 *Luettu 14.12.2008*

### Viitteet
Jan Rydman

**Jan-Kristian Rydman** (3. lokakuuta 1959 Helsinki – 31. maaliskuuta 2007 Helsinki) oli suomalainen tiedevalistuksen vaikuttaja.

Rydman kirjoitti ylioppilaaksi 1978. Hän valmistui kansantaloustieteestä valtiotieteen maisteriksi Helsingin yliopistosta 1985.

Rydman oli Tieteellisten seurain valtuuskunnan (TSV) tiedotuspäällikkö vuodesta 1994. Sitä ennen hän oli työskennellyt eri tehtävissä TSV:ssa vuodesta 1979 alkaen. Hän toimi Tieteen päivien pääsihteerinä vuodesta 1987 vuoteen 2007 ja toimitti päivien esitelmistä kahdeksan kirjaa. Hän oli myös ''Tieteessä tapahtuu'' -lehden päätoimittaja.

Rydman kuoli vaikeaan sairauteen Terhokodissa Helsingissä. Rydmanin isä on säveltäjä Kari Rydman ja poika on perussuomalaisten kansanedustaja Wille Rydman.

## Palkinnot
* Valtion tiedonjulkistamispalkinto 1996
* Vuoden tiedetoimittaja 2001
* Helsingin yliopiston J.&nbsp;V. Snellman -palkinto 2003
* Skepsis ry:n Sokrates-palkinto 2006

## Teoksia
* 

* 

## Lähteet
Brooke Hanson

**Brooke Louise Hanson OAM** (s. 18. marraskuuta 1978) on australialainen entinen uimari, jonka päälajit olivat rintauinti ja sekauinti. Hän voitti uransa aikana muun muassa kaksi olympiamitalia, joista toinen on kultainen. Hän on myös moninkertainen maailmanmestari. Brooke Hanson lopetti uintiuransa syksyllä 2007. 

## Kesäolympialaiset 2004
Kesäolympialaisissa 2004 Hanson oli mukana voittamassa Australialle naisten 4x100 metrin sekauintiviestikultaa. Hanson ui alkuerissä rintauintiosuuden, loppukilpailussa kuitenkin Leisel Jones ui rintauinnin. Päätös Jonesin osallistumisesta viestiin Hansonin sijaan nostatti paljon keskustelua ja aiheutti eripuraa uimareiden välillä. 
Lisäksi Hanson voitti kilpailuissa hopeaa 100 metrin rintauinnissa, voittaen muun muassa "viestivastustajansa" Leisel Jonesin. 

Muutamaa viikkoa myöhemmin, lyhyen radan MM-kilpailuissa Indianapolisissa Hanson voitti kuusi kultamitalia, mikä oli siihen astisen uintihistorian suurin mitalimäärä yhdelle uimarille yksistä maailmanmestaruuskilpailuista.

## Olympialaisten jälkeen
Hansonille vuosi 2005 oli vaikea. Sekä Jade Edmistone että Leisel Jones voittivat Hansonin 50 ja 100 metrin rintauinnissa Australian mestaruusuinneissa. Saman vuoden MM-kilpailuissa Hanson putosi mitaleilta 100 metrin rintauinnissa ja 200 metrin sekauinnissa ja saavutti "vain" pronssia 50 metrin rintauinnissa.

Myöhemmin samana vuonna hänen valmentajaansa Mark Thompsonia syytettiin seksuaalisesta pahoinpitelystä, ja häntä painostettiin jättämään valmentaminen. Vuoden 2006 Kansainyhteisön kisojen jälkeen Hanson ilmoitti olevansa lähellä lopettamista. Kyseisissä kilpailuissa Hanson jäi kokonaan ulos mitaleilta 50 ja 100 metrin rintauinneissa. 200 metrin rintauinnissa hän ui hopeaa, häviten ainoastaan nuorelle joukkuetoverilleen Stephanie Ricelle. Hanson lopetti uransa vuonna 2007 saatuaan kylpylän uima-altaasta sähköiskun.

## Lähteet

## Aiheesta muualla
* Viralliset kotisivut
* Swimming Australia Profiili
Hannoverinvihikoira

**Hannoverinvihikoira** () on saksalainen koirarotu, joka kuuluu FCI:n roturyhmään 6.

## Ulkonäkö
Hannoverinvihikoira on keskikokoinen, sopusuhtainen ja voimakas rotu, jolle on tyypillistä totinen ilme. Kallo on leveä ja hieman kaareva. Otsapenger on selvästi havaittava, otsanahka hieman ryppyinen. Kuono on leveä ja voimakas, pituudeltaan noin puolet pään kokonaispituudesta, kuononselkä hieman kaareva tai lähes suora. Silmät ovat kirkkaat ja tummanruskeat, ne eivät saa olla syvällä sijaitsevat eivätkä ulkonevat. Korvat ovat riippuvat, keskipitkät ja korkealle kiinnittyneet. Häntä on pitkä, korkealle kiinnittynyt ja vain hieman kaartuva. Urosten säkäkorkeus on 50–55 cm ja paino 30–40 kg; nartuilla vastaavat mitat ovat 48–53 cm ja 25–35 kg.

Karvapeite on lyhyt, tiheä ja laadultaan vaihteleva karheasta karkeaan. Väritys on saksanhirvenpunainen (vaaleasta tummaan) tai juovikas eli *brindle* (vähäinen tai voimakas juovitus); joko tumman maskin kanssa tai ilman. Pienet valkoiset merkit ainoastaan rinnassa hyväksytään.


Kuva:Grupp 6 HANNOVERANSK VILTSPÅRHUND, SE JV-14 SE VCH Skogsråa’s Lycka (23661436923).jpg|Punainen
Kuva:Hanover Hound.jpg|Brindle


## Luonne ja käyttäytyminen

Hannoverinvihikoira on luonteeltaan rauhallinen ja metsästäessä sekä keskittymis- että yhteistyökykyinen. Se on ihmisten suhteen valikoiva, joten se voi käyttäytyä vieraita kohtaan pidättyväisesti.

## Alkuperä

Hannoverinvihikoira syntyi 1830–luvulla risteyttämällä kevyitä saksalaisia ajokoiria, esimerkiksi Saksi-Anhaltissa tavattuja harzinajokoiria (Harz-vuoriston kelttiläistyyppisiä ajokoiria) ja haidinajokoiria (*Haidbracke*), Ala-Saksista peräisin olleiden rotevarakenteisten "hubertus"/"vihikoira"-tyyppisten sollinginvihikoirien kanssa. Se on edellä mainittujen paikallisrotujen kautta varhaiskeskiajan "kytkettyjen jälkikoirien" jälkeläinen, ja varhainen bracke-tyyppi tunnettiin alun perin jo 500-luvulla germaaniheimojen keskuudessa.

Kiinnostuttuaan rodusta Hannoverin kuninkaallinen metsästyshallinto alkoi jalostaa sitä eteenpäin ja ylläpitää sen käyttöominaisuuksia. Vuonna 1894 perustettiin rotujärjestö *Verein Hirschmann*. Rotua on käytetty ensisijaisesti haavoittuneen riistan, lähinnä peuran ja villisian, jäljittämiseen. Ensimmäiset hannoverinvihikoirat tuotiin Suomeen vuonna 1969.

## Katso myös
*Baijerinvuoristovihikoira

## Lähteet

## Aiheesta muualla
*Verein Hirschmann (saksalainen rotujärjestö)
Pölönen

**Pölönen** on suomalainen sukunimi, joka on muun muassa seuraavilla henkilöillä:

* Anni Pölönen (1889–1960), kansanparantaja
* Jouko Pölönen (s. 1970), Ilmarisen toimitusjohtaja
* Markku Pölönen (s. 1957), elokuvaohjaaja
* Perttu Pölönen (s. 1995), puhuja ja tietokirjailija
Norra Ängby

**Norra Ängby** on yksi Ruotsin pääkaupungin Tukholman kaupunginosista. Se sijaitsee läntisen Tukholman alueella (*Västerort*), ja kuuluu hallinnollisesti Bromman kaupunginosa-alueeseen. Kaupunginosaa rajaavat Bromma Kyrkan, Riksbyn, Åkeshovin, Nockebyhovin, Södra Ängbyn, Blackebergin, Råckstan ja Beckombergan kaupunginosat. Siellä asuu noin 4&nbsp;900 ihmistä, ja maa-alaltaan se on 2,03 neliökilometrin suuruinen. Norra Ängby on Tukholman suurin yhtenäinen pientaloalue.

## Historiaa
Kaupunginosa on rakennettu Stora Ängbyn kartanon entisille maille. Alueen vanhin rakennus on Stora Ängbyn linna, jonka päärakennus on todennäköisesti rakennettu 1690-luvulla. Norra Ängbyn asemakaavaehdotus esiteltiin vuonna 1930 ja ensimmäinen rakennus oli valmis saman vuoden kesällä. Keskeiset alueet linnan ympärillä rakennettiin ensimmäiseksi. Aluetta laajennettiin 1950-luvulla länteen päin ja silloin rakennettiin myös joitakin rivitaloja.

## Lähteet

## Aiheesta muualla
* http://www.norra-angby.se/
Aivolävistys

**Aivolävistys** on vuonna 1998 Laukaassa perustettu punk rock -yhtye. Alun perin yhtye toimi nimellä *Me syntiset paskat*, mutta nimi vaihdettiin Aivolävistykseen jo yhtyeen alkutaipaleella. Aivolävistyksen sanoitukset ovat pääosin poliittisesti kantaa ottavia. Ne käsittelevät mm. eläinten oikeuksia, rasismia ja sotaa. Yhtye meni tauolle vuonna 2015.

Aivolävistys palasi pitkän tauon jälkeen julkaisemaan musiikkia Off Recordsin kautta vuonna 2020.

## Jäsenet
* Juuso Lahtinen – laulu
* Jukkis – kitara
* Matias Latvakoski – rummut
* Jaakko Tarvainen – basso
* Ode – kitara

## Diskografia
;Studioalbumit
* 
* 
* 
* 
* 

;Demot
* 

;Singlet
* *Harvojen vallasta harhojen valtaan* (2020, Off Records)

## Lähteet

## Aiheesta muualla

* 
* 
*
Pahan kosketus

**Pahan kosketus** (*Touch of Evil*) on Orson Wellesin ohjaama ja käsikirjoittama yhdysvaltalainen rikos- ja film noir -elokuva vuodelta 1958. Elokuvan pääosia näyttelivät Orson Welles, Charlton Heston ja Janet Leigh. *Pahan kosketus* oli Marlene Dietrichin viimeisiä elokuvarooleja.

## Juoni
Huumetutkija Vargas (Heston) on tullut nuorikkoineen (Leigh) viettämään kuherruskuukautta Yhdysvaltain rajalla sijaitsevaan meksikolaiskaupunkiin. Hän näkee räjähdysonnettomuuden, jossa paikallinen valtaa pitävä grynderi kuolee. Vargas jää seuraamaan tapauksen tutkimuksia, joita johtaa ennakkoluuloinen poliisi Quinlan (Welles).

## Näyttelijät

## Vastaanotto ja myöhempi arvostus
*Pahan kosketusta* pidetään Wellesin mestariteoksena, vaikka se tuotantoyhtiön käsissä muuttuikin vastoin Wellesin tahtoa. Hyvä ja paha kietoutuvat elokuvassa lähes erottamattomasti yhteen. Welles itse näyttelee pahaa poliisia, Charlton Heston huumetutkija Vargasia. Elokuvan pohdittavaksi tuoma ongelma on lain ja järjestyksen olemus: turmeltunut rikollinen voi ihmisenä olla kiehtova ja kyseenalaistaa näin keskinkertaisuuksien järjestelmän. 

Sisällöllisen vaikuttavuutensa lisäksi elokuva tekee vaikutuksen elokuvateknisten keinojen käytöllä, kuten kamera-ajoilla ja kuvakulmilla.. Allmovien arvostelija vertaa sen elokuvakerronnan visuaalisuutta ja kekseliäisyyttä Wellesin mestariteokseen *[[Citizen Kane]]en*.

### Arvioita
	
Iltalehden Jyrki Laelma muistuttaa *Pahan kosketuksen* perustuvan Whit Mastersonin romaaniin *Badge of Evil*, mutta nousevan yli ja ohi sen varsin tavanomaisen tarinan tukenaan Wellesin ohjaus ja Russell Mettyn kameratyö. Vertailukohtaa hän hakee Goyan synkistä sotakuvista tai Munchin maalauksesta *[[Huuto]]*.

Ilta-Sanomien Timo Malmi arvioi huhtikuussa 2011 Yle Teemalla esitettyä televisioversiota todeten, että Wellesin elokuva ”on nyt esitettynä lyhennettynä versionakin musertava esitys poliisivallasta, rasismista, seksistä ja korruptiosta”.

Vuonna 1979 kolmekymmentä suomalaista elokuva-arvostelijaa ja -asiantuntijaa äänesti kaikkien aikojen sadasta merkittävimmästä elokuvasta, ja *Pahan kosketus* oli mukana  heistä yhdentoista listalla.

*Pahan kosketus* valittiin vuonna 1993 Yhdys&shy;valtojen kongressin kirjaston National Film Registryyn, johon kootaan esteetti&shy;sesti, historialli&shy;sesti tai kulttuuri&shy;sesti merkittäviä amerikkalais&shy;elokuvia. *[[The New York Times]]in* kriitikot valitsivat elokuvan vuonna 2004 yhdeksi kaikkien aikojen tuhannesta parhaasta maailmassa.

## Lähteet

## Aiheesta muualla

*
Tulivalmistelu

**Tulivalmistelu** sotilaallisena terminä tarkoittaa vihollisen asevoimien joukkojen lamauttamiseen, häirintään tai tuhoamiseen tähtäävää erikaliiperisten aseiden ammuntaa ennen vihollisen alueelle tapahtuvaa hyökkäystä.

Tulivalmistelua voidaan suorittaa:

* Suoralla tulella esimerkiksi erilaisilla jalkaväkiaseilla
* Epäsuoralla tulella esimerkiksi tykistö-, kranaatinheitin- ja rakettiaseilla.
* Ilmasta esimerkiksi pommien, ohjusten ja risteilyohjusten avulla.

Tulivalmisteluja suoritetaan myös harhautuksina.
Nockebyhov

**Nockebyhov** on yksi Ruotsin pääkaupungin Tukholman kaupunginosista. Se sijaitsee läntisen Tukholman alueella (*Västerort*), ja kuuluu hallinnollisesti Bromman kaupunginosa-alueeseen. Vuonna 2001 kaupunginosassa asui keskimäärin 2552 ihmistä, ja maa-alaltaan kaupunginosa on 1,64 neliökilometrin suuruinen.
Tunturikatkero

**Tunturikatkero** eli **lumikatkero** (*Gentiana nivalis*) on katkerokasvien heimoon ja kielikatkeroiden sukuun kuuluva kasvilaji.

## Ulkonäkö ja koko
Tunturikatkero on pienehkö laji. Koko vaihtelee yksilöittäin muutamasta sentistä 15 cm korkeaan. Kirkkaansinisissä kukissa on viisi terälehteä. Kukat ovat tummemmat kuin hentokatkeron kukat, joissa on puolestaan vain neljä terälehteä.

## Levinneisyys
Kasvin esiintymisaluetta ovat Euroopassa Alpit, Pohjois-Apenniinit, Pyreneet, Karpaatit ja Balkanin vuoristot sekä Kaukasus. Skandinaviassa tunturikatkeroa esiintyy Islannissa ja Skandien tunturiseuduilla, Norrbottenissa myös alempana havumetsäalueella. Suomessa Enontekiön ja Inarin Lapissa sekä Muonionjokivarressa. Tunturikatkeroa kasvaa myös Grönlannissa ja Koillis-Labradorissa.

## Elinympäristö
Tunturikatkeron kasvuympäristöä ovat tuntureiden koivu- ja paljakkavyöhykkeet, tunturiniityt ja puronvarret. Kasvia kasvaa hyvin harvinaisena joissakin paikoin myös tunturialueiden ulkopuolella havumetsävyöhykkeessä.

## Lähteet
* Väänänen, Heikki & Kurtto, Arto (toim.): *Uusi värikuvakasvio*. Värikuvat ottanut Henning Anthon. WSOY 1991, s. 356–357. .

## Aiheesta muualla
* Suomen Lajitietokeskus: Tunturikatkero – ''Gentiana nivalis''
* Pohjolan kasvien pauloissa: ''Gentiana nivalis'' – tunturikatkero
* Bilder ur Nordens Flora: ''Gentiana nivalis'' (Nordstålört)
Lago Nero

**Lago Nero** on suomalaisen laulajan Pate Mustajärven toinen sooloalbumi. Se julkaistiin vuonna 1988. Albumi jatkaa samalla linjalla, kuin sitä edeltänyt *[[Nyt!]]* -levy (1984). Mustajärvi tulkitsee nuoruutensa suosikkikappaleitaan, mm. Stingiltä, Elton Johnilta ja Dr. Feelgoodilta. Käännöksiä tekivät mm. Juice Leskinen ja Mustajärvi itse.

Albumi äänitettiin Studio JJ:ssä tammi–helmikuussa 1988, ja se miksattiin helmikuussa Finnvoxilla.

## Kappaleet
# 
# 
# 
# 
# 
# 
# 
# 
# 
# 
# 
# 

## Muusikot
* Pate Mustajärvi – laulu
* T.T. Oksala – kitara (1, 3, 4, 5, 7, 8, 9, 10, 11, 12), lehmänkello (3), taustalaulu (7, 9, 11)
* Pantse Syrjä – kitara (1)
* Reijo Heiskanen – akustinen kitara (1, 8)
* Juuso Nordlund – basso
* Safka – piano (1, 5, 7, 12), urut (3, 4, 5, 7, 8, 9, 10), kellopeli (5), syntetisaattorit (6, 7, 12), taustalaulu (9), haitari (1)
* Aku Syrjä – rummut (1, 3, 5, 7, 8, 10, 12), Hi-hat (6)
* Törrö Tapaninen – kitara (2)
* Twist Twist Erkinharju – rummut (2, 4, 9, 11)
* Kata Laurikainen – taustalaulu (1, 9, 10, 11)
* Toni Lähteenmäki – taustalaulu (1, 9, 10, 11)
* Jyrki Niemi – pasuuna (3, 7)
* Nalle Lehtonen – trumpetti (3, 7)
* Vesa Hyrskykari – saksofoni (3, 7, 10)
* Lucjan Czaplicki – huilut ja saksofoni (6)
* Juice Leskinen – kuoro (7)
* Jyrki Melartin – kuoro (7)
* Dave Lindholm – kitara (9, 11)
* Tuula Heikkinen – laulu ja taustalaulu (11)

### Muut
* T.T. Oksala – tuottaja, äänittäjä, miksaaja
* Kari Lahtinen – kannet

## Singlet

* "Donna Maria" / "Taas iskee yö" (PIS 233, 1988)
* "Lui" / "Meni niin, meni näin" (PIS 241, 1988)
* "Boulevard de la Madeleine" / "Helvetistä taivaaseen (ja takaisin...)" (PIS 250, 1988)
* "Boulevard de la Madeleine" / "Meni niin, meni näin" (AUTOM 15, 1988)

## Lähteet
Luettelo Meri-VHF-kanavien taajuuksista ja käyttötarkoituksista

**Meri-VHF** on merenkulussa käytetty lyhyen kantaman radioyhteysjärjestelmä. Meri-VHF-laitteen avulla voi muodostaa suoran radioyhteyden toiseen alukseen (laiva tai vene) tai rannikkoradioasemaan, joissain tapauksissa myös ilma-alukseen. Meri-VHF-radiopuhelimia voidaan käyttää myös viranomaistoiminnassa, kuten meripelastuksen, satamien ja luotsien viestinnässä.

Meri-VHF:n on ollut osa kansainvälistä meriturvallisuuden viestijärjestelmää ja laitteen radiokanava 16 on perinteisesti ollut hätäkanava. Tämän hätäkanavan kuuntelua jatketaan Suomessa, vaikka kauppamerenkulussa on  siirrytty jo uuteen maailmanlaajuiseen merenkulun hätäviestijärjestelmään (GMDSS, Global Maritime Distress and Safety System). Huvialukset käyttävät hätäkutsuille ja -sanomille kanavaa 16, joten kanavan päivystäminen on perusteltua.

## Meri-VHF-kanavien taajuudet ja käyttötarkoitukset

### Huvialusten välinen radioliikenne
Huvialusten välisen suoran radioliikenteen kanavat Suomen alueella:

### Kalastusalusten välinen radioliikenne Suomessa
Kalastusalusten välisen suoran radioliikenteen kanavat Suomen alueella:

### AIS-järjestelmän käyttämät kanavat
AIS-järjestelmä

## Lähteet

## Lähteet joihin ei ole viitattu
* ITU Radio Regulations (RR) Appendix 18 (AP18): Table of transmitting frequencies in the band 156 - 174 MHz for stations in the Maritime Mobile Service

## Aiheesta muualla
*Rannikkolaivurin radiotutkinto (viestintavirasto.fi)
Aleksandr Dovbnja

**Aleksandr Vjatšeslavovitš Dovbnja** (, s. 10. huhtikuuta 1987 Moskova, Venäjän SNT, Neuvostoliitto) on venäläinen jalkapallomaalivahti, joka edustaa Venäjän 1. divisioonassa pelaavaa Lutš-Energija Vladivostokia.

Keväällä 2006 Hakaan saapunut venäläismaalivahti torjui ensimmäisen virallisen ottelunsa Hakan maalilla liigacupin ottelussa Kuopion Palloseuraa vastaan maaliskuussa. Ensimmäisellä kaudellaan Dovbnja haki pääasiassa tuntumaa Hakan farmijoukkueessa Pallo-Sepoissa. Kaudella 2007 hän nousi joukkueen ykkösvahdiksi. Marraskuussa 2008 hänen sopimuksensa Hakan kanssa purkaantui ja Dovbnja muutti takaisin Venäjälle.

## Lähteet

## Aiheesta muualla
* Profiili FC Hakan sivustolla 
* Profiilin Veikkausliigan sivustolla
Xinjiang Korla Pear

**Xinjiang Korla Pear Co., Ltd** on kiinalainen julkisesti noteerattu elintarvikealan yritys.

Yhtiö harjoittaa päärynöiden kasvinjalostusta, kasvattamista, jalostamista ja myyntiä. Se myy Kuerlen seudulla kasvattamiaan valkeita kiinalaisia päärynöitä (kiinaksi *bai li* ja latinaksi *Pyrus bretschneideri*).

## Lähteet

## Aiheesta muualla
* Yhtiön osakkeen hinnan seuranta  (www.bloomberg.com)
SSX (pelisarja)

**SSX** (**Snowboard Supercross**) on Electronic Artsin julkaisema lumilautailuaiheinen urheilupelisarja PlayStation 2:selle, N-Gagelle ja Wiille. Sarjan ensimmäinen osa, *[[SSX]]*, julkaistiin vuoden 2000 lokakuussa.

## Pelit

### PlayStation 2
* SSX (2000)
* SSX Tricky (2001)
* SSX 3 (2003)
* SSX On Tour (2005)

### N-Gage
* SSX Out of Bounds (2005)

### Wii
* SSX Blur (2006)

### Xbox 360
* SSX (2012)

### PlayStation 3
* SSX (2012)

## Aiheesta muualla
* Pelisarja MobyGamesissä 
*SSX Tricky:n kotisivu
*SSX 3:n kotisivu
*SSX On Tourin kotisivu 
*SSX Blurin kotisivu
Pisimmät sanat

Kielen **pisimpien sanojen** kriteerit vaihtelevat. Sanalta voidaan vaatia perusmuotoisuutta, mutta se mikä katsotaan taivutusmuodoksi ja mikä johdokseksi, on jossain määrin veteen piirretty viiva. Mikäli johdokset ylipäänsä sallitaan, voidaan vaatia, että kukin johdos esiintyy vain kerran tai että sanaa johdoksineen käytetään todellisessa puhutussa tai kirjoitetussa kielessä. Myös yhdyssanoihin on otettava kantaa.

## Suomen kieli
Pitkä sana suomen kielessä on esimerkiksi peruspalveluliikelaitoskuntayhtymä (34 kirjainta). Jos taivuttaminen sallitaan, pidempiäkin reaalisia sanoja voidaan muodostaa. Johdosten ja liitepartikkeleiden salliminen pidentää pisintä mahdollista sanaa entisestään sanan reaalisen käytettävyyden laskiessa. Suomen kielessä käytetään vapaata yhdyssanamuodostusta: uusia sanoja voidaan muodostaa tarpeen mukaan vaikka kesken keskustelun. Tämä antaa mahdollisuuden yhdistää substantiiveja peräkkäin loputtomasti rikkomatta kielioppisääntöjä.

Jos keinotekoiset konstruktiot sallitaan, liitepartikkeleiden ja taivutusmuotojen yhdistely antaa mahdollisuuden muodostaa hyvinkin pitkiä sanoja. Pisimpänä näin muodostettuna sanana voidaan pitää Artturi Kanniston muodostamaa sanaa **kumarreksituteskenteleentuvaisehkollaismaisekkuudellisenneskenteluttelemattomammuuksissansakaankopahan** (102 kirjainta). On myös sana **hurskahtelevaisehkollaismaisellisuuksissaankohankin** (51 kirjainta), joka on puolet lyhyempi. Aikoinaan eräässä pitkien sanojen muodostamiskilpailuissa, jossa yhdyssanoja ei hyväksytty, voitti sana *järjestelmällisentelemättömyydessänsäkään*. Guinness World Records mainitsee taivuttamattoman yhdyssanajättiläisen **lentokonesuihkuturbiinimoottoriapumekaanikkoaliupseerioppilas** (61 kirjainta). Lisäksi biologiassa tutkittaessa proteiininäytteitä yksi yleisesti käytetty proteiinien erottelumenetelmä on nimeltään **[[SDS-PAGE|natriumdodekyylisulfaattipolyakryyliamidigeelielektroforeesi]]** (60 kirjainta).

Kirjassa *Finnish Sound Structure* mainitaan "jonkin verran kaukaa haettuna esimerkkinä" sana *järjestelmällistyttämättömyydellänsäkään*. Kielitoimiston sanakirjan pisimmät sanat ovat *pyyhkäisyelektronimikroskooppi* ja *[[Elintarviketurvallisuusvirasto Evira|elintarviketurvallisuusvirasto]]*.

## Lähteet
Ville Blåfield

**Ville Vihtori Blåfield** (s. 30. huhtikuuta 1980) on suomalainen toimittaja.

Blåfield on työskennellyt muun muassa *[[Helsingin Sanomat|Helsingin Sanomien]]* kehityspäällikkönä, Nyt-liitteen ja Radio Helsingin esimiehenä, *SK&nbsp;Miehen* ja *[[Seura]]n* toimituspäällikkönä sekä *[[Suomen Kuvalehti|Suomen Kuvalehden]]* ja *[[Ilta-Sanomat|Ilta-Sanomien]]* toimittajana. Blåfield on myös esiintynyt perjantaiaamuisin Yle TV1:n *[[Jälkiviisaat|Jälkiviisaissa]]*. Vuonna 2018 Blåfield siirtyi viestintätoimisto Milttonin ansaitusta mediasta vastaavaksi johtajaksi. Vuodesta 2022 hän on ollut myös Helsingin kirjamessujen sivutoiminen ohjelmajohtaja Milttonin työn ohessa. 

Blåfield irtisanoutui *Helsingin Sanomista* yhdessä Reetta Rädyn ja Paula Salovaaran kanssa heinäkuussa 2013, mutta irtisanoutumiseen ei toimittajien mukaan liittynyt dramatiikkaa.

Ville Blåfield on toimittaja Antti Blåfieldin poika. Hänen puolisonsa oli aiemmin vaatesuunnittelija Samu-Jussi Koski.

## Teokset
* Blåfield, Ville & Sharma, Leena: *Ken leikkiin ryhtyy...: Julkisuuden himo ja hinta*. Ajatus Kirjat 2007. 
* Blåfield, Ville & Räty, Reetta: *Kuka hullu haluaa poliitikoksi?* Teos 2015. 
* 
* 

## Lähteet
Goldenharin oireyhtymä

**Goldenharin oireyhtymä** on synnynnäinen oireyhtymä, jolle ominaista ovat epämuodostumat kasvojen, silmien, korvien ja selkärangan alueella. Sairauden aiheuttaa kromosomi 14:n pitkän varren geenivirhe.

Goldenharin oireyhtymästä kärsii yksi noin 3&nbsp;000:sta–5&nbsp;000:sta ihmisestä. Joillakin esiintyy lisäksi huuli- ja suulakihalkioita, lapsuuden aikaisia syömisvaikeuksia, unenaikaisia hengityskatkoksia, pienipäisyyttä, selkäydintyriä, kehitysvammaisuutta, skolioosia ja vaurioita sydämessä, munuaisissa ja virtsateissä. 

Suurin osa Goldenharin oireyhtymästä kärsivistä aikuisista on älyllisesti normaalilla tasolla. Oireyhtymää esiintyy enemmän miehillä kuin naisilla. Joillakin potilailla epämuodostumat silmissä ja korvissa saattavat aiheuttaa kuulo- ja/tai näkövamman.

Oireisto on nimetty Maurice Goldenharin (1924–2001) mukaan.

## Lähteet
T. A. Wiherheimo

**Toivo Antero (T. A.) Wiherheimo** (vuoteen 1906 **Grönhag**; 13. heinäkuuta 1898 Helsinki – 5. maaliskuuta 1970 Helsinki) oli suomalainen kokoomuksen kansanedustaja Hämeen pohjoisesta vaalipiiristä vuosina 1948–1965 sekä moninkertainen ministeri.

Wiherheimon vanhemmat olivat rakennusmestari Anders Viktor Grönhag ja Amanda Poussa. Wiherheimo kirjoitti ylioppilaaksi 1915 ja valmistui filosofian kandidaatiksi 1919. Valmistuttuaan hän työskenteli Metsähallituksen ja Tilastollisen päätoimiston tilastomiehenä 1919–1929. Sanomalehti *[[Uusi Suomi|Uuden Suomen]]* talouspoliittisena avustajana Wiherheimo oli vuosina 1934–1954. Hän oli Kauppakorkeakoulun kansantaloustieteen vastaavana professorina 1937–1938 ja Liiketaloustieteellisen tutkimuslaitoksen varajohtajana 1939–1949. Wiherheimo toimi tämän jälkeen Keskuskauppakamarin yliasiamiehenä vuosina 1949–1964.

Poliittisella urallaan Wiherheimo toimi ministerinä kauppa- ja teollisuusministeriössä ensin Tuomiojan hallituksessa 1953–1954 ja myöhemmin Fagerholmin III hallituksessa 1958–1959 toimittuaan ensin Fagerholmin hallituksen puolustusministerin tehtävissä. Wiherheimo oli kauppa- ja teollisuusministerinä 1962–1963 ja 1964–1966.
__NOTOC__
## Julkaisuja
* *Vuosien 1922 ja 1923 tulojen kunnallisverotuksessa noudatetut maatalouskiinteistöjen verotusperusteet : tilastollinen katsaus*. Maalaiskuntien liiton julkaisuja n:o 5. Helsinki 1924
* *Sekatavara-alan yksityisten vähittäiskauppaliikkeiden kannattavuus v. 1944*. Tutkielmia / Liiketaloustieteellinen tutkimuslaitos ja Kauppatieteellinen yhdistys 9. Helsinki 1946-1947
* *Sekatavara-alan yksityisten vähittäiskauppaliikkeiden kannattavuus v. 1945*. Tutkielmia / Liiketaloustieteellinen tutkimuslaitos ja Kauppatieteellinen yhdistys 11. Helsinki 1946-1947
* *Sekatavara-alan yksityisten vähittäiskauppaliikkeiden kannattavuus v. 1946*. Tutkielmia / Liiketaloustieteellinen tutkimuslaitos ja Kauppatieteellinen yhdistys 13. Helsinki 1946-1947
* *Sekatavara-alan yksityisten vähittäiskauppaliikkeiden kannattavuus v. 1947*. Tutkielmia / Liiketaloustieteellinen tutkimuslaitos ja Kauppatieteellinen yhdistys 14. Helsinki 1946-1947

## Lähteet

## Kirjallisuutta
* 

## Aiheesta muualla
* Wiherheimo, Toivo Antero. Porvarillisen Työn Arkisto.
Bobäck

**Bobäck** voi tarkoittaa seuraavia:

* Luoma, ruots. *Bobäck*, kylä Kirkkonummella
* Purola, ruots. *Bobäck*, asuin- ja osa-alue Vaasassa